mteb/NusaParagraphTopicClassification huggingface dataset:
Lamun di Numutkeun kana ahli sajarah sababaraha sahabat Nabi boga tanggung jawab nulis ulang wahyu Allah dumasar kana naon sahabat sejenna geus apal. Saparantos Muhammad pupus, para sahabat enggal-enggal nyusun sareng nyerat deui wahyu-wahyu ku cara hafalan. Penataan ulang Al-Qur'an diprakarsai ku Khalifah Abu Bakar Ash-Shiddiq atas saran Umar bin Khattab dengan persetujuan dari sahabat senior.  Al Qur'an nerangkeun sorangan yen eusi Al Qur'an teh mangrupa pituduh ti sagala kabeh au aya di dunya ieu. Sakapeung ogé bisa ngandung carita ngeunaan carita sajarah, sarta nekenkeun pentingna moral. Al Qur'an dipaké babarengan jeung hadits pikeun nangtukeun hukum syari'ah jeung fiqih Islam atawa fiqih. lamun  ngalaksanakeun shalat oge bacaan na aya dian jero al- quran, Al Qur'an ngan bisa  dibaca dina basa Arab. eta sababna sababaraha ahli nganggap al Qur'an salaku karya sastra Arab nu panghadéna di dunya.
Pas geus apal urang nyasar di gunung, urang ulah cicing. Komo deui ngarenung ngeunaan sieun teu bisa hirup. Pokona mah ulah panik, lamun urang ngajorowok atawa ceurik di tempat, moal aya hasil nu signifikan. Alusna mah tenangkeun diri heula tuluy tarik nafas panjang meh bisa nguatkeun mental urang. Mun geus tenang, urang kari leumpang deui neangan jalan bari susuganan panggih jeung pendaki sejen, ulah poho urang kudu ninggalkeun jejak. Ninggalkeun jejak bisa ku cara nyobekeun baju di talikeun kana tangkal. Ieu bisa ngamudahkeun tim pencarian nu keur neangan urang. Leuwih alus deui mun urang mawa pulpen atawa spidol, tinggal nulis ngaran urang kana benda=benda nu ditinggalkeun jang jejak.
Cara nyieun hateup nu sok dipake jang suhunan imah adat Sunda. Nu kahiji siapkeun tangkal jambe nu geus dipotong laleutik fungsina jang penyangga daun anu panjangna 1 meter jeung kandelna sakitar 3-4 cm. Nu kadua hoe nu dipotong ipis nyarupaan benang jang nyambungkeun daun rumbia nu mangrupakeun bahan nu utama dina nyieun hateup. Lamun geus disiapkeun 3 bahan eta tuluy cokot kai jambe nu geus dipotong sapanjang 1 meter. Tinggal dipilih 3 daun rumbia di tengah-tengah antara kai jambe terus potongkeun jadi hiji ngameh dua sisina ngahiji. Saenggeus kitu, cokot hoe jang nyambungkeun daun rumbia eta siga ditalikeun jeung dianyamkeun kana kai jambe. Tuluy gawean satuluyna nepi kabeh kai jambe katutup jeung ulah nepikeun ka diantepkeun lamun aya susunan nu kurang rapet.
Salah sahiji tempat anu cocok kanggo ngempel sareng kulawargi nyaeta Tea Bumi nu lokasina aya di Jl. Pajajaran Bandung. Tempatna aya di sisi jalan, deket ti mol oge. Ti luar katingalina alit, tapi pas asup ka lebet tempatna lumayan badag, aya nu di lebet imah, aya oge anu di luar, cocok upami teu hujan. Tempatna sae kanggo popotoan atawa calik santai sabari nyruput ci enteh. Aya seeur pisan rupi-rupi enteh nu ditawisan. Aya oge minuman sapertos kopi sareng cai biasa kanggo anu teu resep enteh. Pilihan tuangeun na oge seeur, tapi anu paling ngeunah nyaeta pasta karbonara, anu porsina lumayan seeur tapi pangawisna teu pati awis, pas dina dompet. Basa keur ulin ka ditu sareng rerencangan abdi mesen mie kuah, pangawisna teu langkung ti dua puluh rebu, tapi hanjakal rasana kirang asin.
Numutkeun salah sahiji wagelan jurnal nu aya dina bidang kaséhatan, és krim milo sabenerna teu cageur. Hiji cangkir és kepal milo ngandung 1.000 kalori atawa sarua jeung 2,5 porsi sangu nu sedeng-ukuran. Jeung anggapan kuring, sanggeus ngadahar és milo, jalma-jalma masih kénéh ngadahar karbohidrat séjénna, saperti sangu, 3 kali sapoé deui. Samentara éta, sacara umum, lalaki butuh rata-rata 2.500 kalori sareng awéwé 2.000 kalori. Janten ku tuang ngan sacangkir és krim milo, urang parantos nyumponan ampir satengah tina kabutuhan kalori. Sareng ieu berpotensi nyababkeun urang kaleuleuwihan kalori. Sareng ningkatkeun résiko urang obesitas. kusabab kitu arurang kudu ngurangan minuman favorit nu viral iyeu, tong sampe kamerkaan.
Badminton , badminton , atawa bulu keprok ( basa Inggris : badminton ) nyaéta hiji olahraga anu ngagunakeun pakakas anu wangunna buleud kalayan rongga dina kalong. Jeung boga cecekelan. Alat ieu katelah rakét anu dimaénkeun ku dua urang lawan (pikeun tunggal) atawa dua pasang (pikeun ganda). Sarupa jeung ténis, bulutangkis boga tujuan pikeun neunggeul bal kaulinan badminton, nyaéta kumaha carana (shuttlecock) ngaliwatan jaring nepi ka ragrag kana lapangan maén lawan anu geus ditangtukeun sarta nyoba nyegah lawan ngalakukeun hal nu sarua. Dina badminton aya lima pésta, nyaéta tunggal lalaki, tunggal awéwé, ganda lalaki, ganda awéwé, ganda campuran.  Unggal pamaén atawa pasangan nyokot posisi sabalikna dina dua sisi net dina lapangan badminton. Tujuan tina kaulinan nyaéta pikeun pencét shuttlecock ku rakét, ngaliwatan net kana wewengkon lawan, nepi ka lawan teu bisa balik deui. Wewengkon maén anu béda pikeun pertandingan tunggal sareng ganda. Lamun kumaha datangna eta ragrag di luar wewengkon lajeng naha disebut "kaluar". Unggal pamaén/pasangan teu bisa balik deui (kusabab nyangkut dina net atawa kaluar lapangan), lawan bakal meunang titik.
Wirausaha mangrupa gabungan dua kecap, nya éta 'wira' jeung 'usaha'. Wira hartina pejuang, pahlawan, budi pekerti, manusa unggul, budi pekerti, tur gagah. Samentara éta, usaha nyaéta kalakuan atawa prakték, ngalakukeun hiji hal jeung digawé. Lamun dihartikeun sacara harfiah, hartina wirausaha nyaéta jalma anu nyieun hiji produk, nangtukeun métode produksi, ngatur operasi pikeun procure produk anyar pikeun ngatur modal jeung pamasaran. Tujuan kagiatan ieu nyaéta pikeun ngahasilkeun hiji hal anu ajén anu langkung luhur tibatan nalika diolah sateuacana. Jalma anu ngalaksanakeun kagiatan wirausaha disebut wirausaha. Anjeunna tanggung jawab nyiapkeun manajemén operasional tina sakabéh prosés kagiatan, ti pengadaan nepikeun ka pamasaran produk. Pangusaha ogé kedah gaduh kamampuan pikeun maca tren pasar supados henteu salah sasaran dina pamasaran produkna.
Hirup jeung pasangan teh pasti aya wae lika-likuna, moal lurus-lurus wae. Ngaliwatan jalanna waktu, bakal aya dinamika hirup jeung pasangan anu bakal ngajadikeun hubungan moal alus-alus wae. Urang teh kudu saling tanggap. Hirup Bahagia jeung pasangan teh teu kudu kamamana duaan. Urang jeung pasangan teh angger butuh waktu sorangan jang instrospeksi diri, diajar jadi jalma anu dewasa. Penting jang urang nerapkeun saling tanggap ka pasangan, saling ngartikeun pagawean jeung kasibuk masing-masing. Ngaranna saling, berarti kudu duanana, ulah salah sahijina. Lamun kitu pasti bakal aya wae anu teu cocokna, bakal aya wae ribut lamun salah sahijina teu bisa ngartikeun nu hijina. Wajar aya ribut dina kahirupan jeung pasangan, tapi kan leuwih ngeunah lamun hirup akur jeung pasangan.
Jualan di imah jadi salah sahiji alternatif nambah penghasilan atawa jadi pagawean tetep. Urang jualan sembako di imah geus leuwih ti 10 taun. Sabab jualan sembako mah geus pasti nu jelema butuhkeun unggal poe, ti mulai beas, gas elpiji atawa galon. Jualan tilu ieu mah geus pasti laku. Tuluy bisa ditambahan oge ku jualan minyak kalapa, endog hayam, tarigu, jeung sajabana. Bisa oge sabun-sabunan, siga sabun mandi, sabun colek jang nyeuseuh, sampo. Atawa kadaharan anu ringan, mun jang barudak leutik mah ciki-cikian atawa permen. Mun jang kolot mah bisa roti atawa kadaharan nu sejenna nu hipu. Mun jang bapak-bapak mah bisa ngajualan roko, geus pasti roko mah moal sepi peminatna aya wae.
Tos dua taun Rendi nabung acis kangge meser dayung idamanna. Dayung teh diibaratkeun senjata dina olahraga arung jeram. Jadi, Rendi mutuskeun jang meser dayung braca supaya leuwih segut kana ngadayungna. Rendi ngarasa mun make dayung braca teh kamampuanna bakal maksimal dikaluarkeun sabab kabantu ku alat nu memadai salila pertandingan jeung latihan. Rendi nabung dua taun make duit ladang insentif bulanan na di arung jeram. Saentos acisna cekap, teu mikir deui Rendi tuluy meser eta dayung supaya bisa dipake latihan sacepatna. Pas dayungna tos dugi di tangan Rendi, buru-buru ku Rendi di stel tuluy dicobaan dina latihan. Rendi meuni nyaaheun pisan ka dayungna nu ieu.
Liburan ka Jogjakarta mangrupakeun salah sahiji pangalaman anu paling pikaresepeun anu kuring kantos alaman. Kuring indit ka Jogja sareng kulawargi. Urang sadidinten jalan-jalan ka sababaraha tempat wisata di Jogjakarta, sapertos Candi Prambanan, Taman Sari, sareng Kraton. Urang oge ngadatanagan sababaraha museum, nyaeta Museum Sonobudoyo jeung Museum Ullen Sentalu. Di Jogja oge aya sababaraha tempat makan anu kasohor, sapertos Warung Sate Klathak Pak Pong sareng Warung Makan Soto Betawi. Lamun ka Jogja tong hilap nyobian Gudeg sareng Sate Klathak. Abdi teras lajeng ka tempat balanja anu kasohor di Jogjakarta, saperti Pasar Beringharjo, Malioboro, jeung Pasar Klewer. Pokona lamun aya kasempetan abdi bakal balik deui ka Jogjakarta.
Diajar masak oge perlu, carana siapkeun alat-alat masak jeung peralatan dapur nu penting siga peso, kompor, jeung serok. Kuasai teknik masak nu dasar, siga ngeureut, nyiksikan, jeung ngolah bahan dahareun. Mulai na ti resep nu babari misalna kudu apal heula takaran jeung momen nu tepat jang ngawurkeun uyah jeung pedes. Cara ieu bisa dipelajari ku nonton Youtube ngameh apal soal resep masakan, misalna masak menu sarapan. Sabab menu makan siang atawa malam condong riwet. Jadi bisa di mimitian masak endog, bubur, atawa menu sejenna. Ulah poho oge kudu dibiasakeun milih bahan anu seger, ngameh beuki kalatih jeung ngasaan hasil ahirna. Masak make bahan-bahan seger oge bisa jadi hasil masakanna beuki ngeunah jeung sehat.
Cemilan anu dipikaresep utamana anu rasana lada. Siga kiripik kaca jeung basreng garing. Urang mindeng meuli cemilan eta di online shop, mimiti ngajaran meuli satengah kilo, tara lila beakna teh. Basa meuli basreng garing oge urang meulina nu ukuran sakilo, teu leuwih ti saminggu geus beak. Biasana sok aya level ladana, urang mah sok milih nu paling akhir, atawa nu ekstra pedas. Beuteung mah kuat sabenerna, tapi kalilaan mah sok karasa nyeri beuteung oge. Loba nu jualan cemilan kawas kieu di online teh, tapi teu kabeh rasana ngeunah, teksturna nyakrek, bumbuna loba. Sakapeung sok meunang nu rasana pait, teksturna teuas, bumbuna saeutik. Jadi urang sok taliti lamun meuli. Jeung lamun geus meunang nu ngeunah, tara meuli deui ka nu sejen.
Jadi chef emang teu babari tapi ceuk urang mah nu gawena jadi chef teh ngajangjikeun pisan di masa kahareupna. Ku sabab bisnis kuliner mah bisnis nu moal pernah pareum, salila aya jelema nu hirup di dunya, soalna geus pasti kudu dahar unggal poe. Mangrupa-rupa dahareun nu di dahar pastina kudu beda-beda ngameh teu bosen, beda daerah beda oge selerana. Ayeuna mah ngolah dahareun tinu bahan atah jadi dahareun nu ngeunah teh lain ngan saukur kaahlian kolot nu di imah wae, tapi masak geus jadi salah sahiji pagawean nu ngajangjikeun. Jadi lamun urang dahar ngeunah di restoran geus pasti eta hasil olahan ku chef. Geus katinggali lamun dahareunna geus di tata na alus, jeung rasana ngeunah, eta geus pasti chefna jago.
Palayan atawa waiters restoran, komo restoran bintang lima ge teu eleh pofesional. Biasana samemeh muali di gawe calon- calon palayan ieu teh di training atawa di coba di ajarkeun kumaha cara na komunikasi jeung tamu nu loba sifat jeung kriteria na, di ajarkeun kumaha ngalayan nu mesen, nu komplain jeung sajabana. Teu jarang palayan nu nagean di hareup di tungtut kudu bisa bahasa asing misal na bahasa inggris atawa mandarin (tergantung restoran na) lamun di hotel bintang 5. Eta di lakukeun soalna loba nu meuli atawa pelanggan nu orang asing, anu bisa jadi sekedar dahar biasa, di gawe jarak jauh atawa rapat.
Di handap ieu aya 4 gerak dina tari jaipongan:
1. Bubuka
Gerakan jaipongan ieu mangrupa gerakan bubuka nalika pagelaran bakal dimimitian. Biasana penari nyieun gerakan leumpang melingkar bari maén shawl sabudeureun beuheung penari.
2. Pancungan
Gerakan jaipongan ieu nujul kana tempo anu gancang, dipirig ku musik sareng lagu anu gancang. Gerak Pencungan ieu mangrupa gerak tari anu pinuh ku sumanget sangkan bisa ngageuingkeun panongton sarta mikaresep tarian ieu.
3. Ngala
Gerakan ini merupakan gerakan tari jaipong seperti pecah. Pindah ti titik ka titik dipigawé dina témpo pisan gancang. Gerakan ngala mangrupa gerakan anu nambahan kaunikan tarian ieu.
4. Mincit
Gerakan ieu mangrupa gerak ti hiji jenis gerakan ka nu sejen. Nalika nari, gerakan ieu dilakukeun saatos aya gerakan ngala.
Sanajan resep cicing di desa, tapi sabenerna aya oge kakuranganna nyaeta jauh ka mamana, komo kanggo anu tos biasa indit ka Indomaret atawa Alfamart pasti moal nimu di dieu, bujeng-bujeng ka minimarket kitu, warung oge teu seeur. Janten biasana lamun bade balanja kedah jauh pisan ka pusat kota teras ka pasar, balanja sing seeur lantaran bakal hese nimuan di desa. Matak teu heran lamun di desa seeur jalmi anu melak tatangkalan sasayuran jeung bungbuahan kanggo diemam sapopoe, kanggo minuhan kabutuhan sapopoe.Tapi seeur oge anu jualan dahareun anu tos dipasak sapertos lotek, seblak, jeung surabi. Dahareun anu dijieun ti bahan-bahan anu aya di kebon.
Mun nuju ngalami karugian teh ulah nepi ka kaleungitan arah, kudu sing sabar jeung sadar. Ulah nepi ka poho kana sagala perkembangan, komo mun nepi ka putus asa mah. Sagala rupa usaha teh bisa naek turun, untung jeung rugina teh teu pasti. Mantakna butuh perencanaan nu detail jeung asak supaya bisa ngaprediksi jalanna usaha jeung perkembangan nana. Mun manggih kauntungan kudu bisa nyisihkeun jang dana takterduga, supaya mun keur ngalami karugian teh bisa make dana eta jang ngacover karugian usaha. Jeung deuih ulah nepi ka tumpur pisan usahana, kudu aya usaha jeung ngembangkeun na deui, komo mun geus gaduh pelanggan tetap mah. Yuk diajar heula nyieun perencanaan usaha masing asak supaya bisa ngaminimalisir karugian!
Dina artikel ieu, kuring resep ngajajah kahirupan jalma anu cicing di dataran luhur, naha éta? keur kuring pribadi kahirupan masarakat padesaan di dataran luhur kacida matak pikabitaeun jeung loba hal anu bisa diconto.
1. Minat Atikan Nyaritakeun jalma-jalma nu aya di pagunungan, tangtu pikiran urang sasatna matok kana kaéndahan jajaran gunung nu hawana tiis. Salian ti kaéndahan alamna, kahirupan masarakat di dinya miboga hal séjén anu matak pikabitaeun. Nyaéta ngeunaan pendidikan. Tong lepat, sumanget diajar ka barudak padésan téh kacida luhurna. Aranjeunna bakal nutupan jarak kilométer ka sakola sanaos kedah leumpang. Kahayangna pikeun ngembangkeun daérahna mangrupikeun salah sahiji motivasi anu paling kuat. Tah ayeuna mah, mun masih keneh nganggap handap ka masarakat kampung, teu aya patalina.
2. Kabudayaan Tepas Lamun urang ngan bisa manggihan hiji hal ieu di dataran luhur, kuring sorangan nyaksian kumaha maranéhanana bener ngahargaan waktu. Henteu ngan sakali atawa dua kali, tapi mindeng maranéhna bakal datang dina waktu nalika aya hiji acara. Jaman baheula, kuring jeung babaturan ngayakeun hiji acara, sapuk yen acara dimimitian dina jam hiji beurang. Sareng leres, aranjeunna sumping dina waktos anu sapuk. Urang nu kabeneran jadi tuan rumah pasti reuwaseun, sabab sagala persiapan tacan réngsé, tapi geus datang jeung rombongan.
Di zaman nu serba canggih ieu, teknologi teh saolah hirup berdampingan jeung kahirupan manusa. Pasalna, teknologi teh ngalami perkembangan nu kabilang pesat dina sagala aspek kahirupan. Hadirna teknologi baru teh bisa ngamudahkeun sagala hal nu berkenaan jeung pagawean hirup. Teknologi ge bisa ngarinankeun beban pagawean. Ku kituna, urang ulah nepi ka tinggaleun zaman, kedah bisa nuturkeun perkembanganna, salah sahijina dina aspek perkembangan teknologi. Mun geus tinggaleun mah bakal gagapteknologi, bakal rada kasusahan nyasuakeun nana. Jadi, yuk lalaunan ngikuti perkembangan teknologi nu aya! Ulah nepi ka tinggaleun teuing! Sabab bakal penting pisan jang kahirupan urang, komo dina fasilitas umum masyarakat mah.
Nonton pilem horor mangrupikeun salah sahiji hobi anu dipikaresep pikeun sababaraha urang. Nalika nonton pilem horor, urang bakal ngarasakeun sensasi sieun tapi ogé kahibur ku adegan tegang anu dipidangkeun. Film horor biasana nyaritakeun ngeunaan jurig, mahluk gaib, atawa kajadian aneh anu lumangsung di alam nyata atawa di alam sejen. Nonton pilem horor biasana dilakukeun sareng babaturan atanapi kulawarga, janten tiasa nambihan rasa kanyamanan sareng kaamanan nalika lalajo pilemna. Salian ti eta, nongton pilem horor oge tiasa janten jalan pikeun ngaleungitkeun setres sareng ngaleungitkeun rasa bosen saatos sadinten damel atanapi diajar. Ku kituna, sanjaan pilem horor midangkeun kajadian sareng adegan anu pikasieuneun, horor tetep miboga penonton anu loyal.
Sarapan jadi kawajiban anu biasa Alif lakonan unggal isuk samemeh ngajalanan aktivitas sapopoe. Rupa-rupa kadaharan anu dipilih jadi menu sarapan. Nanging, biasana lamun kudu masak sorangan, menu-menu sarapan nu dipilih ku Alif sederhana jeung babari pisan dijieunna. Salah sahiji anu paling mineng dijieun Alif nyaeta sangu goreng. Manehna masak sangu goreng ku bahan-bahan anu babari dipanggihan, nyaeta sangu, endog, kecap, uyah pecin, pedes, jeung cengek. Lamun keur kabeneran Alif kapepet ku waktu indit ka kantor, Alif biasana milih nyieun roti bakar make selai cokelat. Roti bakar ieu menu sarapan Alif anu paling sakeudeung waktu nyieunna. Manehna nyiapkeun roti tawar 2 lembar, tuluy diolesan ku sele cokelat, dibakar kanu oven listrik terus dibakar salila 10 menit. Nu jadi pasti, keur Alif nu paling penting sarapan teu meunang kaliwat saacan ngalakonan kagiatan sapopoe.
Bisa wanohkeun kadaharan khas daerah khususna ka barudak leutik ngameh loba elmu ngeunaan kadaharan khas daerah. Misalna bisa ngenalkeun sangu liwet. Engkena barudak bisa diajar hal nu sejen ti hiji daerah. Bisa wae barudak teh ka motivasi deui jang nyaho naha sangu liwet jadi kadaharan tradisional di daerah Sunda, naon bahan jang nyieunna, jeung sajabana. Ngawanohkeun kadaharan tradisional oge mangrupakeun salah sahiji cara jang ngajaga budaya, jeung deuih kadaharan tradisional oge gede gizina oge mangpaat sabab teu ngagunakeun bahan-bahan instan. Ngawanohkeun kadaharan atawa kueh tradisional teu kudu ngalakukeun ku cara nganjang daerah eta. Sabab pastina bakal ngaluarkeun duit nu leuwih loba oge waktu oge kudu loba. Jadi samentara mah bisa ajak barudak ka festival kadaharan khas daerah.
Vila mangrupikeun bumi mewah anu aya di lokasi anu sae sareng gaduh lahan anu lega. Vila biasana diwangun ku sababaraha kamar, kamar mandi, ruang tamu, dapur, sareng teras anu ageung. Vila oge biasana dilengkepan ku fasilitas sapertos kolam renang, kebon, sareng tempat parkir anu ageung. Vila sering dianggo jadi tempat anu nyaman sareng sepi pikeun niis atanapi liburan. Villas oge mindeng disewakeun ka jalma anu hayang ngarasakeun pakansi kualitas dina lokasi geulis. Vila biasana aya di daerah anu gaduh pamandangan endah, sapertos di sisi basisir, sisi danau, atanapi di tengah gunung. Vila oge biasana lokasina jauh ti kota, sahingga nyadiakeun atmosfir tenang jeung tiis pikeun nu nyicingan.
Cara kunjungan ka kampung adat Baduy make bus ti Jakarta. Mimiti, naek bus ti terminal Rambutan ka terminal Serang. Geus dugi terminal serang, lanjut deui make bus jurusan Labuan Tarogong. Geus nepi parapatan Kadubanen, lanjut deui ka terminal Mandala. Ti terminal Mandala, naek elf nu ka Ciboleger. Tah Ciboleger teh mangrupakeun gerbang asup kampung Baduy. Tidieu tinggal nuluykeun we tracking ka kampung Baduy sakira opat nepi ka lima jam ngaliwatan kebon jeung semu leuweung. Aya oge jalur lain nu leuwih deukeut, tapi trackna ancur pisan. Jadi, wisatawan leuwih rame nu ngaliwatan jalur ieu sabab babari dilewatan jeung deuih bisa ngaliwatan sababaraha desa Baduy Luar.
Deni mangrupikeun salah saorang pegawai tetap di PT Infomedia Nusantara nu aya di Bandung. Anjeunna kabagean damel di posisi Call Center Layanan Vaksin. Gaji bulanan na tos sasuai jeung upah minimum. Saminggu teh lebet ti Senen dugi ka Jumat, sapoe na teh dalapan jam. Ngan, mun hari libur atawa tanggal beureum teh sawaktu-waktu dina kaayaan tertentu kudu daek narima keluhan ti pelanggan. Gawe na full work from office. Asup na jam dalapan nepi ka jam lima. Mun hoyong makan teh tinggal ka kantin nu aya di lantai dasar kantorna, teu kudu cape neangan ka luar. Mun butuh camilan ge tinggal ka Alfamart di jero parkiran gedungna
Lamun ditilik sacara global, saloba 1,3 miliar ton kadaharan anu dibuang unggal taun. Ieu ngagambarkeun kira-kira sapertilu tina sakabéh kadaharan anu dihasilkeun pikeun konsumsi manusa, sarta ngahasilkeun kira-kira 8% tina émisi gas rumah kaca di dunya. Indonésia sorangan mangrupa salah sahiji nagara panghasil runtah kadaharan (food loss and food waste) panggedéna di dunya, salian ti Arab Saudi jeung Amérika Sarikat. Numutkeun studi Bappenas, limbah pangan anu dibuang di Indonésia dina taun 2000-2019 ngahontal 23-48 juta ton per taun atanapi sami sareng 115-184 kilogram per kapita unggal taun. Saterusna dumasar kana data Kementrian Lingkungan Hidup dan Kehutanan (KLHK) taun 2021, diantara sakabeh jenis runtah anu dibuang, runtah kadaharan mangrupa komposisi runtah anu panglobana, nya éta 29,1 persén tina total runtah.
Presto mangrupakeun salah sahiji alat masak anu guna na jang ngahipukeun dahareun. Mun biasa na ku panci mah butuh sajam jang ngahipukeun daging, tah na presto mah ukur butuh paling lima belas menitan jang ngahipukeun daging. Presto oge bisa nahan panas dahareun leuwih lila ribatan panci biasa, sabab uap na ditahan di jero panci. Ku make presto mah salian urang bisa ngirit gas, urang ge bisa ngirit waktu. Masakan na oge sok rada leuwih ngeunah tibatan dina panci biasa. Ai pala wargi biasa sok make presto tara? Hayu ah urang diajar ngahemat gas make pangukus presto ieu. Dijamin bakal dipikaresep ku ibu-ibu nu hobi masak mah.
Arung jeram atawa funrafting jadi salah sahiji wahana wisata anu seueur digandrungi ku masyarakat khususna kalangan pamuda pamudi. Funrafting teh jadi salah sahiji wisata pilihan sabab salian nantangan nyali, oge bakal nimu kaseruan dina guyang di cai jeung dimanjakeun ku kaendahan alam di kenca katuhu wahangan. Seueur oge nu mimitina ngarasa sieun pas asup jeram, tapi mun geus kadua kalian mah bakal ngarasakeun resep jeung katantang mun panggih jeram teh. Tah, tidinya kagambar yen kasieun teh sabenerna kur aya dina pikiran hungkul, jeung bakal leungit mun bisa dilawan jeung dikontrol mah. Ulah kumeok samemeh dipacok, ulah sieun samemeh nyobaan funrafting. Yuk geura cobian funrafting!
Lamun tadi ngabahas bajigur, ayeuna urang bahas babaturan na nyaeta bandrek. Bajigur jeung bandrek sok dikira sarua padahal beda, bajigur mah warna na coklat kopi susu, ai bandrek mah warnana jiga kopi hideung cawerang. Bandrek paling ngeunah disuruput pas nuju panas keneh, biasana bandrek disajikeun make potongan kalapa anu diserut. Daripada nginum coca-cola mending ge nginum bandrek, jelas-jelas leuwih sehat kusabab ngadamelna oge ti jahe anu dicampur ku kayu manis, manisna alami, beda jeung coca-cola anu pasti seeur gula biangna. Rasa amis bandrek oge asalna ti gula bereum janten moal ngarusak awak. Urang tiasa nginum bandrek jeung teu kudu hariwang efek samping na.
Kadaharan anu sok jadi andalan urang Sunda upami nuju kempel kulawargi nyaeta sangu liwet lantaran rasana anu ngeunah jeung gampil nyieunna. Kahiji urang kantun nyiapkeun beas anu tos diseseuh beresih, teras diasupkeun kana katrol atawa mejik kom, teras urang lebetkeun salam, sereh, uyah, rebon, sareng bawang bereum jeung barang bodas anu tos ditumis (dilebetkeun sareng minyakna supados seungit). Tong hilap ditambihan cai teras dimasak, bisa oge digalokeun pas satengah asak. Biasana sangu liwet disajikeun sareng asin goreng, kurupuk, sambel jeung lalab surawung; bonteng; salada. Cara daharna oge biasana ditamplokkeun langsung dina daun cau, dijajarkeun panjang ka sisi bisa ngarah didahar sasarengan.